Kedkarê çapemenîya azade verê Şûbeyê Komeleya Heqanê Merdiman (ÎHD) yê Îstanbulî de ameyî têhet û tepiştişê 3 embazanê xo protesto kerd û waşt ke ê  cade serbet bêrê veradayene.
Çalakîye de ame waştene ke muxabîrê Ajansê Mezopotamya Sadîye Eser, Sadik Topaluglu û muxabîrê DÎHA ke ameyebî qefilnayene Yusuf Topaloglu yê ke 3ê kanûne de ameyî tepiştene wa cade serbest bêrê veradayene. Eşkerayîye de wina ame vatene: ‘‘Ma ewro semedê serbest veradayîşê embazanê xo ameyî pêser û ma wazenê reyna vajê ke ma do çirey vera zulm û zordarîye peyser game meerzê. Bi nê hêrişan yeno waştene ke vengê ma bêro birnayene la ma hiş nêkenê. Ma do nuştişê raştîye rê dewam bikerê û peyê heqîqetî de şirê. Ma zaf hol zanê ke rojnamegerîye suc nîya. Tepiştişê embazanê ma yeno manaya hêrişê vera çapemenîya kurdan. Embazanê ma yê ke şima bi keyfî bîlasebeb tepiştî serbet veradê. Bi zext û hêrişan şima çîyêk dest nêfînenê. Ma şima ra nêtersenê. Senî ke heta rewro ma vera hêrişanê şima çok nêda ma do ewro ra tepîya zî çok  nêdê.‘‘
